Devonkoʻl kollektori. Devonkoʻl kollektori - Xorazm viloyatidagi yirik kollektor. Uning 1-navbati 1953-yilda (uzunligi 38,6 km, suv sarfi 5,3 m3/s), 2-navbati 1957-yilda (uzunligi 39,7 km, suv sarfi 7,0 m3/s) qurilgan. 1967—74-yillarda rekonstruksiya qilinganidan keyin uzunligi 39,7 km, suv sarfi 13,2—23,0 m3/s ni tashkil etdi. Kollektor Xorazm viloyati Gurlan tumanida dehqonchilik qilinadigan yerlarning meliorativ holatini yaxshilash, shoʻr va drenaj, tashlama suvlarni chiqarib yuborishga xizmat qiladi. Devonkoʻl kollektori suvlari Daryoliq kollektoriga quyiladi.